У Комунистичку партију Југославије примљен је 1939. године. Био је учесник неколико акција које је КПЈ организовала међу рударима. За време Априлског рата заробљен је од стране Италијана код Скадра, али је успео је да побегне из логора и да се врати у родно место. Учесник је тринаестојулског устанка, а истакао се у борбама код Стубе у близини Никшића и других акција које су у источној Херцеговини у лето и јесен спроводиле партизанске јединици из Никшићког одреда. Велику храброст је показао у Пљеваљској бици када су се партизанске јединице сукобиле са Италијанима. Учествовао је ускоро свим већим биткама, између осталих у борби у Забрђу 1942. године, око Горњег Вакуфа, Бугојна и нападу на Прозор 1943. године, али и бици на Сутјесци. Нарочито се истакао у борбама које су партизанске јединице водиле за уништење четничког главног штаба за Црну Гору.